Märtsis ootamatult katkenud võistlussari "Klassikatähed" naaseb eetrisse 13. septembril. Noorte muusikute võistumängimisele saab kaasa elada kolmel pühapäeval algusega kell 18.45 Eesti Televisioonis ja Klassikaraadios.
#000003
Ees on kaks eripalgelist võistlusvooru ning finaal. "Klassikatähtede" särav kulminatsioon – finalistide galakontsert koos Eesti Riikliku Sümfooniaorkestriga - toimub Tallinnas ja Tartus samuti sügisel.
#000004
Veebruaris alustanud kaheksast muusikust on võistlustules veel kuus, kes kõik põlevad kärsitusest omavahelise mõõduvõtmisega lõpuni minna. Küsisime, kuidas noortel kriisiaeg möödus ning mida kasulikku omaette olemise nädalad neile andsid.
#000005
Helsingis Sibeliuse Akadeemias õppiv viiuldaja Triinu Piirsalu nautis perega koos veedetud aega, milleks kodust eemal viibides polnud ammu võimalust olnud. "Kriisiaja algus oli küll raske - äkitselt polnud enam mingeid kuupäevi ja tähtaegu. Tuli väga suur pingelangus, millest oli raske välja saada. Kuid mida aeg edasi, seda rohkem sain aru, et nüüd on tõesti aeg iseendasse vaadata ja perega olla. Sellisel veidral ja keerulisel ajal tuleb üksteist võimalikult palju toetada", räägib Triinu. Pilli harjutamine käis omasoodu ja erialatunnid toimusid – nagu paljudel, üle interneti. "Kuigi see on väga hea lahendus, tunnen siiski puudust päris kontakttundidest ja koosmusitseerimisest, rääkimata kontsertidest", tunnistab ta.
#000006
Saksamaal klarnetiõpinguid jätkav Mirjam Avango tunnistab, et on saanud tegeleda asjadega, milleks tavaliselt aega nappis – lugeda, maalida, looduses viibida ja isegi viiulit harjutada. "Selle omaette veedetud aja jooksul olen avastanud endas külgi, millest mul aimugi polnud. Loodetavasti aitab see lisaaeg järgnevates saadetes veelgi paremaid esitusi pakkuda", usub Mirjam.
#000008
Nooruke pianist Tähe-Lee Liiv kasutas kriisiaega ennekõike harjutamiseks. "Õppisin uut kava ja saatsin oma õpetajatele salvestusi kuulata. Zoom'is toimusid regulaarselt klaveritunnid Ivari Iljaga", räägib Tähe-Lee. Klaverimängu, veebikooli ja jooksmise kõrval on ta jõudnud tegeleda maalimisega ja avastanud enese jaoks vene klassikalise kirjanduse. "Õnneks elan mere ääres ja saan käia õhtuti päikeseloojangut vaatamas. Siiski igatsen oma sõpru ja loodan juba varsti mängida ka teiste klaverite peal, peale selle, mis mul kodus on", ütleb Tähe-Lee.
#000009
Tallinna Muusikakeskkoolis klassikalist kitarri õppiv Helin Hallik tunnistab, et kriis ja sellega kaasnev kodus püsimine möödus tema jaoks tõusude ja mõõnadega. "Olles väga aktiivne ja seltsiv inimene, osutus mulle kõige raskemaks eemaldumine lähedastest. Muidugi sai peetud lausa mitu virtuaalpidu, aga ekraan ei asenda mitte kuidagi inimeste lähedust", kinnitab Helin. Ootamatul sundpuhkusel oli siiski ka helgem pool. "Sain võimaluse avastada oma kallist kodulinna Keilat ja selle ümbrust, veeta aega iseendaga ning lisaks pillimängule tegeleda ka oma teiste meelistegevustega - kokkamise, jooga ja kunstiga", lisab Helin.
#000010
"Klassikatähtede" 13. septembril eetrisse jõudvas otsesaates tuleb võistlejatel astuda "raamist välja" - proovile pannakse noorte talentide võime teha koostööd teise kunstivaldkonna esindajatega. Samuti tuleb puhuda uus helivaim sisse filmiklassika tuntud stseenidele.
#000012
Saates "Hommik Anuga" kohtusid neli "Klassikatähtede" võitjat
#000014
Vaata koos ootamatu partneriga tehtud esitusi
#000015
Vaata esitusi. Klassikatähed näitasid oma virtuoosset taset
#000016
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000017
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000018